আবার কিছু প্রোগ্রাম দেখতে পাবেন যেগুলির নাম শুরু হয়েছে X দিয়ে যেটি মূলত X11, এক্স উইন্ডোজ অথবা এক্স প্রোগ্রামকে নির্দেশ করে। এর কারন হল লিনাক্স/ইউনিক্স এ গ্রাফিক্যাল ইন্টারফেসটি কিছুটা জটিল প্রসেস এ কাজ করে থাকে। এক্স সার্ভার নামে একটি সফটওয়্যারই মূলত গ্রাফিকস সমূহ তৈরী করে থাকে এবং আরেকটি ভিন্ন ডেস্কটপ ম্যানেজার-(কেডিই/জিনোম)- গ্রাফিক্স কে কিভাবে পর্দায় প্রদর্শন করা হবে তার ব্যবস্থা করে থাকে। এটি এমনভাবে করা হয় যাতে কেন্দ্রীয়ভাবে সার্ভার গ্রাফিক্স তৈরী করতে পারে এবং ভিন্ন ভিন্ন ওয়ার্কস্টেশন তাদের ডেস্কটপ ম্যানেজার সেটিংস কাস্টমাইজ করার মাধ্যমে গ্রাফিক্স কে প্রদর্শন করতে পারে। একটি সাধারন পিসিতে সার্ভার এবং ডেস্কটপ একই মেশিনে রান করে থাকে। যে সমস্ত প্রোগ্রাম গ্রাফিক্যাল ইন্টারফেসের বদলে ক্যারেক্টার নির্ভর শেল ইন্টারফেস এর জন্য তৈরী করা হয় তাদেরকে ‘কনসোল প্রোগ্রাম’ বলা হয়।